1986L0466 — DA — 21.04.1997 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

RÅDETS DIREKTIV

af 14. juli 1986

om fællesskabslisten over ugunstigt stillede landbrugsområder i henhold til direktiv 75/268/EØF

(Spanien)

(86/466/EØF)

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder ( 1 ), senest ændret ved forordning (EØF) nr. 797/85 ( 2 ), særlig artikel 2, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet ( 3 ), og

ud fra følgende betragtninger:

Regeringen for kongeriget Spanien har i henhold til artikel 2, stk. 1, i direktiv 75/268/EØF givet Kommissionen meddelelse om de områder, der vil kunne optages på fællesskabslisten over ugunstigt stillede landbrugsområder, samt oplysninger om disse områders særlige kendetegn;

følgende kriterier er anvendt ved fastlæggelsen af bjergområder i overensstemmelse med artikel 3, stk. 3, i direktiv 75/268/EØF: en minimumshøjde på 1 000 m eller skråninger med en hældning på mindst 20 %; i tilfælde af en kombination af højde- og hældningsfaktorer, kan bjergområder i henhold til artikel 3, stk. 3, i direktiv 75/268/EØF fastlægges ved hjælp af en minimumshøjde på 600 m og en hældning på mindst 15 % med undtagelse af et begrænset antal landsbyer, der er helt omgivet af bjergområder, for hvilke hældningen kan begrænses til 12 %;

som kendetegn for den i artikel 3, stk. 4, litra a), i direktiv 75/268/EØF omhandlede forekomst af forholdsvis uproduktive jorder i nedbørsområdet i det nordlige Spanien anvendes et udbytteniveau svarende til et agroklimatisk produktionstal ifølge L. Turc på mindre end 30; som kendetegn for forekomsten af lidet produktive jorder i de øvrige spanske områder, der er tørre eller halvtørre, anvendes en procentsats for agerjord af det samlede opdyrkede areal på mindre end 50;

de i artikel 3, stk. 4, litra b), i direktiv 75/268/EØF omhandlede økonomiske resultater i landbruget, som ligger langt under gennemsnittet, er i nedbørsområdet i det nordlige Spanien beregnet ud fra en standardbruttomargen pr. arbejdende person på bedriften, der ikke overstiger 80 % af det regionale gennemsnit, og desuden på grundlag af et kendetegn på mindre end halvdelen af det nationale gennemsnit for såvel det udnyttede landbrugsareal pr. bedrift som antal hektarer pr. mark; for de øvrige tørre og halvtørre områder i Spanien er disse resultater karakteriseret ved et kendetegn, der samtidig viser, at det vandede areal udgør mindre end 20 % af agerjorden, og at brakjordsarealet udgør mere end 20 % af græsningsarealet;

følgende kendetegn er anvendt ved fastlæggelsen af den i artikel 3, stk. 4, litra c), i direktiv 75/268/EØF omhandlede ringe tæthed eller tendens til tilbagegang i en befolkning, som i overvejende grad er afhængig af landbrugsvirksomhed: en befolkningstæthed på under 37,5 personer pr. km2 (nationalt gennemsnit 75) eller en årlig tilbagegang i befolkningen på mindst 0,5 %, og mindst 18 % af den erhvervsaktive befolkning beskæftiget i landbruget;

ved afgrænsningen af de i artikel 3, stk. 5, i direktiv 75/268/EØF omhandlede områder med særlige ulemper, der kan sidestilles med ugunstigt stillede områder, er følgende kriterier benyttet: isoleret beliggenhed, jordens saltholdighed, blæst, sumpede jorder, jorder med ørkendannelse som følge af tørke, og behovet for af miljømæssige grunde at bevare pinjeskove, der tidligere blev anvendt til harpiksproduktion; endvidere overstiger disse områders samlede areal ikke 4,0 %, af den pågældende medlemsstats areal som helhed (1,32 %);

det fremgår af Fællesskabets erklæring af 18. april 1985, der blev afgivet under forhandlingerne om Spaniens tiltrædelse af Fællesskabet, at visse mere gunstige specifikke bestemmelser og betingelser, der findes i horisontale fællesskabsforskrifter på tiltrædelsesdatoen, efter tiltrædelsen også skal gælde for de ugunstigt stillede områder;

arten af og niveauet for de ovennævnte kriterier, som regeringen for kongeriget Spanien har anvendt ved fastlæggelsen af de tre typer af områder, der er meddelt Kommissionen, svarer henholdsvis til kendetegnene for de bjergområder, ugunstigt stillede områder og områder med særlige ulemper, der er omhandlet i artikel 3, stk. 3, 4 og 5, i direktiv 75/268/EØF;

regeringen for kongeriget Spanien har fremlagt oplysninger om de offentlige faciliteter, der er til rådighed i disse områder; det forekommer derfor hensigtsmæssigt at optage de pågældende områder på fællesskabslisten over ugunstigt stillede landbrugsområder —

UDSTEDT FØLGENDE DIREKTIV: